ZATVOR U RIJECI

RKP: 3285

OBRAZLOŽENJE OPĆEG DIJELA POLUGODIŠNJEG IZVRŠENJA FINANCIJSKOG PLANA ZA RAZDOBLJE 01.01.2023. – 30.06.2023. GODINE

Zatvor u Rijeci je ustrojstvena jedinica Ministarstva pravosuđa i uprave, Uprave za zatvorski sustav i probaciju, ustrojena za obavljanje poslova izvršenja kazne zatvora sukladno Zakonu o izvršavanju kazne zatvora ( NN 14/21 ). Za obavljanje poslova iz djelokruga rada Zatvora ustrojeni su: Odjel upravnih poslova, Odjel osiguranja, Odjel tretmana, Odjel zdravstvene zaštite i Odjel financijsko-knjigovodstvenih poslova. Izvori financiranja su:

11 – državni proračun

31- vlastiti prihodi ( prihodi od sprovođenja, fotokopiranja, rad zatvorenika kod poslodavca rabata zatvorske prodavaonice, recikliranje, ostali nespomenuti prihodi)

61- donacije

Ostvarivanje i trošenje vlastitih prihoda vrši se u skladu s Pravilnikom o mjerilima i načinu korištenja vlastitih prihoda kaznenih tijela ( NN 67/2023 ).

PRIHODI I PRIMICI

Ostvareni prihodi poslovanja tekuće godine na dan 30. lipnja 2023. godine veći su za 12,87% od ostvarenog u izvještajnom razdoblju prethodne godine, a iznose 1.251.165,78 € .

Ukupni prihodi iz državnog proračuna (izvor 11) za razdoblje 01.01.2023.-30.06.2023. godinu iznose 1.236.638,98 €. Osim prihoda iz državnog proračuna u Zatvoru u Rijeci ostvareni su i vlastiti prihodi od prodaje robe i pruženih usluga (izvor 31) u iznosu 11.451,20 € te donacije (izvor 61) u iznosu od 3.075,60 € od Riječke nadbiskupije. Prihodi od pruženih usluga odnose se na prihode od sprovođenja zatvorenika, usluge fotokopiranja, otkupa otpada, nastavka rada zatvorenika kod poslodavca te prihoda iz rabata u zatvorskoj prodavaonici.

RASHODI I IZDACI

Ukupni rashodi za razdoblje 01.01.2023.-30.06.2023. godinu iznose 1.243.624,75 € od kojih se 1.228.873,27 € odnosi na rashode redovnog poslovanja, a 14.527,58 € na rashode za nabavu nefinancijske imovine ( nabava uredskog namještaja, komunikacijske opreme i opreme za održavanje).

Rashodi za zaposlene veći su za 7,6% u odnosu na prethodno razdoblje i ukupno iznose

941.237,21 €. U odnosu na 2022. godinu veća odstupanja su za rashode za prekovremeni rad- povećanje zbog nedostatka pravosudnih policajaca te ostali rashodi za zaposlene – smanjenje zbog manjeg broja službenika .

Materijalni rashodi veći su za 27,79% u odnosu na isto razdoblje 2022.g. , ukupno iznose 285.761,25 €.

U odnosu na 2022. godinu veća odstupanja su za rashode službenih putovanja – povećanje zbog sudjelovanja službenika na obveznim edukacijama, radionicama i seminarima, naknade za prijevoz, za rad na terenu i odvojeni život – povećanje uslijed porasta cijena prijevoza te premještaja službenika u drugo kazneno tijelo , stručnog usavršavanje zaposlenika – povećanje zbog obvezne edukacije službenika za obnovu certifikata za javnu nabavu i priprema za ispit za ložača centralnog grijanja , materijal i dijelovi za tekuće i investicijsko održavanje – povećanje te usluge tekućeg i investicijskog održavanja - povećanje zbog adaptacije službenih prostorija Zatvoru u Rijeci .